# data[].attributes.body
Συνάντηση και Ενίσχυση των Διαπολιτισμικών Δεσμών μεταξύ Ελλάδας και Πολωνίας μέσω του Προγράμματος E-twinning.

Η συνεργασία μεταξύ του σχολείου μας, Ημερησίου Λυκείου Κρεμαστής,  στην Ελλάδα και του IV Liceum Ogólnokształcące im. płk. pil. Eugeniusza Horbaczewskiego στην Zielona Gorá, Πολωνία, μέσω του Ευρωπαϊκού προγράμματος Etwinning, αναδεικνύει την σημασία της διαπολιτισμικής ανταλλαγής με σκοπό την ενίσχυση των διαπολιτισμικών μας δεσμών, την συνέχεια και την ανταλλαγή ιδεών και εμπειριών από κοινού και την συνεργασία στις δραστηριότητες του φετινού μας πρότζεκτ  “Sexual education and sex health”.

https://school-education.ec.europa.eu/en/etwinning/projects/sexual-education-and-sexual-health-care-etwinnovation/twinspace

Η εμπειρία αυτή θα συμβάλει στην εκπαιδευτική διαδικασία και θα ενισχύσει τις ήπιες δεξιότητες του 21ου αιώνα ανάμεσα στους μαθητές/ριες  και τους εκπαιδευτικούς των δύο χωρών.

# data[].attributes.headline
Δευτέρα 8 Απριλίου 2024

# data[].attributes.subject
Δευτέρα 8 Απριλίου 2024

# data[].attributes.body
Aναχώρηση από το αεροδρόμιο Διαγόρας της Ρόδου με την πτήση FR 352 Ryanair στις 12:00 μ.μ και άφιξη 14:20 τοπική ώρα στο αεροδρόμιο Berlin Brandenburger Flughafen, του Βερολίνου. Στη συνέχεια μετακινηθήκαμε με μέσα μαζικής μεταφοράς από τον τερματικό σταθμό 1-2, Hugo-Jungers-Ring (Busparkplatz B), 12529 Schönefeld με FLIXBus στις 17:50 και φτάσαμε στις 20:50 στην πόλη Zielona Gorá  GI στην Πολωνία. Εκεί μας υποδέχτηκε η διεύθυνση και οι μαθητές του 4ου Λυκείου της Zielona Góra, IV Liceum Ogólnokształcące im. płk. pil. Eugeniusza Horbaczewskiego w Zielonej Górze και μας μετέφεραν με μαζικό μέσο μεταφοράς στο σχολείο, όπου και διαμείναμε στις εστίες του καθ όλη την διάρκεια της παραμονής μας στην Πολωνία.

# data[].attributes.headline
Γνωριμία με πολωνικά παραδοσιακά φαγητά

# data[].attributes.subject
Γνωριμία με πολωνικά παραδοσιακά φαγητά

# data[].attributes.body
Από τη στιγμή που περάσαμε το κατώφλι του σχολείου, μας υποδέχτηκε μια ατμόσφαιρα φροντίδας και φιλίας. Η φιλοξενία και η ζεστασιά που βρήκαμε στην πρώτη κιόλας μέρα μας στο σχολείο αποτέλεσαν την ιδανική έναρξη για το ταξίδι μας. Το σχολείο μας πρόσφερε πρωινό, μεσημεριανό και βραδινό και μέσα από την γνωριμία με την πολυποίκιλη γεύση της τοπικής κουζίνας αντιληφθήκαμε και τον τρόπο που αντανακλά στον πολιτισμό του τόπου.

# data[].attributes.headline
Τρίτη 9 Απριλίου Υποδοχή από την διεύθυνση του σχολείου

# data[].attributes.subject
Τρίτη 9 Απριλίου Υποδοχή από την διεύθυνση του σχολείου

# data[].attributes.body
Την επόμενη ημέρα συγκεντρωθήκαμε στον χώρο των εκδηλώσεων. Η διευθύντρια του σχολείου κ. Agnieska Makarsa και η συνεργάτης του προγράμματος μας κ. Agnieska Mitela, μαζί με τους μαθητές του σχολείου τους μας καλωσόρισαν. Κατόπιν ακολούθησαν κάποιες δραστηριότητες γνωριμίας των μαθητών, με στόχο την δημιουργία θετικού κλίματος, το οποίο ενθαρρύνει την συνεργασία και την επικοινωνία και προωθεί την γλωσσική επιδεξιότητα και αυτοπεποίθηση των μαθητών μέσω της χρήσης της ξένης γλώσσας σε αυθεντικέςκαι πραγματικές συνθήκες.

# data[].attributes.headline
Παρουσίαση βασικών στόχων του προγράμματος

# data[].attributes.subject
Παρουσίαση βασικών στόχων του προγράμματος

# data[].attributes.body
Στη συνέχεια ακολούθησε η ομιλία των διευθυντών των σχολείων και των υπευθύνων του προγράμματος δίνοντας έμφαση στους στόχους της επίσκεψης μας.

# data[].attributes.attachment_link.title
Beige Aesthetic Minimalist Mood Board Photo Collage

# data[].attributes.headline
Παρουσίαση των εργασιών των  μαθητών του Λυκείου Κρεμαστής

# data[].attributes.subject
Παρουσίαση των εργασιών των  μαθητών του Λυκείου Κρεμαστής

# data[].attributes.body
Έπειτα οι μαθητές του σχολείου μας παρουσίασαν στην αγγλική γλώσσα τις εργασίες τους, αναλαμβάνοντας ρόλους παρουσιαστών. Οι θεματικές ενότητες ήταν τρεις: Το σχολείο μας και η περιοχή της Κρεμαστής, το νησί της Ρόδου ως τουριστικός πόλος έλξης και τέλος η “Επίδραση της ελληνικής σκέψης στον ευρωπαϊκό πολιτισμό” (Αρχαιότητα-Αναγέννηση- Διαφωτισμός). Οι μαθητές αρχικά είχαν μεγάλο άγχος, στην συνέχεια όμως εξοικειώθηκαν και απόλαυσαν την διαδικασία. Τέτοιου είδους δραστηριότητες ενισχύουν τις ήπιες δεξιότητες των μαθητών και τους προετοιμάζουν για συμμετοχή σε διαγωνισμούς και άλλες εκπαιδευτικές δράσεις

# data[].attributes.headline
Περιήγηση στην πόλη Zielona Gora 

# data[].attributes.subject
Περιήγηση στην πόλη Zielona Gora 

# data[].attributes.body
Περπατήσαμε στην όμορφη πόλη της Zielona Gora και αφουγκραστήκαμε τους ήρεμους ρυθμούς της. Μια πόλη ήσυχη, καθαρή, ανθρώπινη, με μεγάλα πεζοδρόμια και ποδηλατόδρομους μέσα στο πράσινο.

# data[].attributes.headline
Επίσκεψη  στο Μουσείο της Περιφέρειας Lubuskie Muzeum Ziemi Lubuskiej - Muzeum Tortur - Żelazna dziewica.

# data[].attributes.subject
Επίσκεψη  στο Μουσείο της Περιφέρειας Lubuskie Muzeum Ziemi Lubuskiej - Muzeum Tortur - Żelazna dziewica.

# data[].attributes.body
Επισκεφτήκαμε το μουσείο της περιφέρειας Lubuskie Muzeum Ziemi Lubuskiej - Muzeum Tortur και ενημερωθήκαμε για την ιστορία της περιοχής, την τέχνη της οινοποιείας καθώς και για τα βασανιστήρια στην περίοδο του μεσαίωνα.

https://mzl.zgora.pl

# data[].attributes.headline
Επίσκεψη στο πλανητάριο Venus της πόλης

# data[].attributes.subject
Επίσκεψη στο πλανητάριο Venus της πόλης

# data[].attributes.body
Στη συνέχεια επισκεφτήκαμε το Πλανητάριο της πόλης και παρακολουθήσαμε την τανία με τίτλο:  “Dream to fly”

https://visitzielonagora.pl/en/top10/the-venus-planetarium/

# data[].attributes.headline
Επίσκεψη στους αμπελώνες και το οινοποιείο της περιοχής Zielona Góra

# data[].attributes.subject
Επίσκεψη στους αμπελώνες και το οινοποιείο της περιοχής Zielona Góra

# data[].attributes.body
Μετακινηθήκαμε με το λεωφορείο του σχολείου στους αμπελώνες και το οινοποιείο της περιοχής Zielona Góra πάνω από τον πoταμό Σπρέε, Górzykowo 22 Stara Winna Góra όπου και παράγεται το κρασί Dworek. Ξεναγηθήκαμε από τον Sommelier και υπεύθυνο του οινοποιείου και ενημερωθήκαμε για την ιστορία του οινοποιείου και της περιοχής. Δειπνήσαμε στο εστιατόριο του οινοποιείου.

# data[].attributes.headline
Τετάρτη 10 Απριλίου 2024 Ολοκλήρωση δραστηριοτήτων του προγράμματος 

# data[].attributes.subject
Τετάρτη 10 Απριλίου 2024 Ολοκλήρωση δραστηριοτήτων του προγράμματος 

# data[].attributes.body
Οι μαθητές τις δύο πρώτες ώρες ασχολήθηκαν με τις δραστηριότητες του προγράμματος. Συμμετείχαν στην πλατφόρμα του Etwinning, σύγκριναν τα αποτελέσματα των ομαδικών εργασιών και ανάρτησαν στην πλατφόρμα τις εργασίες. Μέσω της συμμετοχής σε ομαδικές εργασίες στην πλατφόρμα του Etwinning, οι μαθητές είχαν την ευκαιρία να αναπτύξουν δεξιότητες συνεργασίας και επικοινωνίας με τους συνομηλίκους από την Πολωνία. Η σύγκριση των αποτελεσμάτων των ομαδικών εργασιών με τις άλλες ομάδες προώθησε την αυτογνωσία των μαθητών και τους ενθάρρυνε να τεκμηριώσουν την άποψή τους μιλώντας στα αγγλικά, βελτιώνοντας την γλωσσική δεξιότητα καθώς και τις δεξιότητες της επικοινωνίας, επιχειρηματολογίας και προσωπικής ανάπτυξης.

# data[].attributes.headline
Συμμετοχή σε δραστηριότητες στις τάξεις του σχολείου

# data[].attributes.subject
Συμμετοχή σε δραστηριότητες στις τάξεις του σχολείου

# data[].attributes.body
Στιγμιότυπα από τις επισκέψεις των μαθητών μας στις τάξεις του σχολείου και συμμετοχή σε διάφορες ομαδικές δραστηριότητες,

# data[].attributes.headline
Ημερήσια εκδρομή στην πόλη Łęknica - Park Musakowsky and Schloss Bad Muskau

# data[].attributes.subject
Ημερήσια εκδρομή στην πόλη Łęknica - Park Musakowsky and Schloss Bad Muskau

# data[].attributes.body
Την τρίτη μέρα μετακινηθήκαμε με λεωφορείο του σχολείου IV Liceum Zielona Gora στην πόλη Łęknica και στο πάρκο Park Musakowsky and Schloss Bad Muskau. Η περιοχή ανήκει σ τα Μνημεία Παγκόσμιας Πολιτιστικής Κληρονομιάς της UNESCO. Περιηγηθήκαμε στην πολωνική και γερμανική πλευρά του πάρκου με ξεναγό και κάναμε μια στάση στο καφέ του παλατιού.

https://www.muskauer-park.de/pl/

https://el.wikipedia.org/wiki/Εθνικό_Πάρκο_του_Μούσκαου

# data[].attributes.headline
Πάρτυ στο σχολείο!!

# data[].attributes.subject
Πάρτυ στο σχολείο!!

# data[].attributes.body
Το ίδιο απόγευμα οι μαθητές του σχολείου της Zielona Góra διοργάνωσαν μια γιορτή προς τιμή μας και διασκέδασαν όλοι μαζί ακούγοντας τις αγαπημένες τους μουσικές.

# data[].attributes.attachment_link.title
Ανώνυμο σχέδιο

# data[].attributes.headline
Πέμπτη 11 Απριλίου 2024 Επισκέψεις σε μνημεία της περιοχής 

# data[].attributes.subject
Πέμπτη 11 Απριλίου 2024 Επισκέψεις σε μνημεία της περιοχής 

# data[].attributes.body
Η ημέρα μας ξεκίνησε με μια στάση στο μνημείο Christ the King Monument στην πόλη Świebodzin. Στη συνέχεια επισκεφτήκαμε την εκκλησία The Sanctuary of Our Lady of Patiently Listening στο Rokitno. Θαυμάσαμε από κοντά την αρχιτεκτονική και πληροφορηθήκαμε για τον τρόπο κατασκευής της.

https://www.lubuskie.travel.pl/en/sanctuary-our-lady-patiently-listening-rokitno

# data[].attributes.headline
Επίσκεψη στο οχυρό 

# data[].attributes.subject
Επίσκεψη στο οχυρό 

# data[].attributes.body
Την ίδια ημέρα επισκεφτήκαμε το οχυρό στην περιοχή Pniewo MRU, το οποίο και είναι το μεγαλύτερο της Ευρώπης, καλύπτοντας μια έκταση 80 χιλιομέτρων. Ξεναγηθήκαμε μέσα στα τούνελ ακολουθώντας την μικρή διαδρομή 40 λεπτών και κατεβαίνοντας σε βάθος 50 μέτρων. https://bunkry.pl

# data[].attributes.headline
Γεύμα στο οχυρό με γκριλ και λουκάνικα!

# data[].attributes.subject
Γεύμα στο οχυρό με γκριλ και λουκάνικα!

# data[].attributes.body
Γευματίσαμε στο κιόσκι του οχυρού με σαλάτες, μηλόπιτα και λουκάνικα που ψήσαμε στο παραδοσιακό πολωνικό γκριλ. Μετά το γεύμα ακολούθησε η αξιολόγηση του προγράμματος με συνεντεύξεις μεταξύ των μαθητών.

# data[].attributes.headline
Επίσκεψη στην υπέροχη περιοχή Świebodzin και τις λίμνες Łagów.

# data[].attributes.subject
Επίσκεψη στην υπέροχη περιοχή Świebodzin και τις λίμνες Łagów.

# data[].attributes.body
Αργότερα επισκεφτήκαμε τις λίμνες της περιοχής Lubuskie Voivodeship με λεωφορείο του σχολείου. Το μέρος αποτελεί μια προστατευόμενη περιοχή για τη διατήρηση του φυσικού περιβάλλοντος και της βιοποικιλότητας του και είναι τουριστικό θέρετρο των Πολωνών https://en.wikipedia.org/wiki/Łagów,_Świebodzin_County

# data[].attributes.headline
Επιστροφή στο σχολείο και αξιολόγηση του προγράμματος.

# data[].attributes.subject
Επιστροφή στο σχολείο και αξιολόγηση του προγράμματος.

# data[].attributes.body
Κατά την επιστροφή μας στο σχολείο μας περίμεναν οι υπεύθυνοι του προγράμματος για να μας αποχαιρετήσουν. Η ατμόσφαιρα ήταν πολύ συγκινητική και στο τέλος της συνάντησης δημιουργήθηκε ένας κύκλος, πιασμένοι από τα χέρια, συμβολίζοντας την ενότητα, την αλληλεγγύη, και τη δέσμευσή μας να συνεχίσουμε τη συνεργασία και να επιδιώξουμε κοινούς στόχους στο μέλλον.

# data[].attributes.headline
Αποχαιρετισμός και αναχώρηση για το Βερολίνο. 

# data[].attributes.subject
Αποχαιρετισμός και αναχώρηση για το Βερολίνο. 

# data[].attributes.body
Την επόμενη ημέρα αναχωρήσαμε από την Zielona Gora με λεωφορείο μαζικής μεταφοράς στις 07:44  και φτάσαμε στις 10:30 στο Βερολίνο. Χρησιμοποιήσαμε τα μέσα μαζικής μεταφοράς για την μετακίνηση μας στο ξενοδοχείο Aparthotel Adagio Berlin Kurfürstedamm. Το ξενοδοχείο μας ήταν στο κέντρο της πόλης του Βερολίνου, γεγονός που μας εξυπηρέτησε πάρα πολύ στις μετακινήσεις μας.

# data[].attributes.body
Αφού τακτοποιηθήκαμε στο ξενοδοχείο, αναχωρήσαμε για την επίσκεψη μας στο Παλάτι Charlottenburg. Μετακινηθήκαμε με μαζικά μέσα μεταφοράς και κάναμε μια στάση για να φάμε streetfood και να αντιληφθούμε τους ρυθμούς της πόλης.

# data[].attributes.headline
Επίσκεψη μας στο Παλάτι Charlottenburg.

# data[].attributes.subject
Επίσκεψη μας στο Παλάτι Charlottenburg.

# data[].attributes.body
Περιηγηθήκαμε στο τεράστιο πάρκο του παλατιού, ενημερωθήκαμε για την ιστορία του και τη φήμη, ότι θα μπορούσε να αποτελεί το 8ο θαύμα του κόσμου. Αφιερώσαμε λίγο χρόνο να καθήσουμε στο πάρκο και να απολαύσουμε την γαλήνη και την ηρεμία που προσφέρει μέσα σε μια μεγαλούπολη.

https://el.wikipedia.org/wiki/Ανάκτορο_Σαρλότενμπουργκ

# data[].attributes.headline
Επίσκεψη στο Μουσείο SEA LIFE

# data[].attributes.subject
Επίσκεψη στο Μουσείο SEA LIFE

# data[].attributes.body
Στη συνέχεια επισκεφτήκαμε το Μουσείο SEA LIFE στην Spandauer Str.3 Berlin, όπου και είχαμε κάνει κράτηση. Η αλήθεια είναι οτι δεν μας εντυπωσίασε ιδιαίτερα και ότι περιμέναμε κάτι πιο συναρπαστικό. Συνεχίσαμε την βόλτα μας στο Βερολίνο και κατευθυνθήκαμε στο εστιατόριο για να δειπνήσουμε. Επιστρέψαμε στο ξενοδοχείο χρησιμοποιώντας όπως πάντα τα μαζικά μέσα συγκοινωνίας.

# data[].attributes.headline
Σάββατο 13 Απριλίου 2023, Βερολίνο

# data[].attributes.subject
Σάββατο 13 Απριλίου 2023, Βερολίνο

# data[].attributes.body
Η μέρα ξεκίνησε με την ανυπομονησία των μαθητών να εξερευνήσουν το Βερολίνο, μια πόλη φορέα πλούσιας ιστορίας και σημαντικών πολιτιστικών μνημείων. Ο πρώτος μας προορισμός ήταν ο κεντρικός σταθμός των τρένων. Με το τρένο μπορέσαμε να ανακαλύψουμε το Βερολίνο από ψηλά.Στον σταθμό Hauptbahnhof συναντηθήκαμε με τον κύριο Καρανικόλα και συνεχίσαμε προς τη στάση Brandenburger Tor. Εκεί, μελετήσαμε τις επιγραφές και συζητήσαμε για την πολιτική και ιστορική σημασία του μνημείου. Οι μαθητές έμαθαν για την οικοδόμηση και την πτώση του Τείχους του Βερολίνου, και πώς η Πύλη εκφράζει την ελπίδα για ενότητα και ειρήνη. Ο συμβολισμός της Πύλης κατέστη σαφής στους μαθητές, οι οποίοι είχαν την ευκαιρία να κατανοήσουν τον τρόπο με τον οποίο η Ιστορία μπορεί να αντικατοπτρίζεται μέσα από την αρχιτεκτονική και τα μνημεία. και τους έδωσε ένα πολυδιάστατο κατανοητικό πλαίσιο για την ιστορία και τον πολιτισμό του Βερολίνου.

# data[].attributes.headline
Σάββατο 13 Απριλίου 2024

# data[].attributes.subject
Σάββατο 13 Απριλίου 2024

# data[].attributes.body
Μετακινηθήκαμε, όπως πάντα με τα μέσα μαζικής μεταφοράς ξεκινώντας από τον κεντρικό σταθμό των τρένων του Βερολίνου.

Η σειρά των αξιοθέατων που επισκεφτήκαμε με τη σειρά είναι η ακόλουθη:

Bahnhof -Brandenburger Tor- Unter den Linden- Reichstag- Rathaus- Uni- Neue Wache- Berliner Dom- Lustgarten- Museumsinsel- Flohmarkt Hackesche Markt- Hackesche Höfe- Bernauer Straße- die Mauer, Gedenkstätte Berliner Mauer- Nordbahnhof, Geisterbahnhof- Museum für Naturkunde, Invalidenstraße 43

Sony Center, Potsdamer Platz για γεύμα

# data[].attributes.headline
Πύλη Βραδεμβούργου.

# data[].attributes.subject
Πύλη Βραδεμβούργου.

# data[].attributes.body
Η Πύλη του Βρανδεμβούργου Brandenburger Tor στο κέντρο του Βερολίνου, αποτελούσε παλιότερα την πύλη της πόλης, ενώ σήμερα είναι το πιο αναγνωρίσιμο σύμβολο της γερμανικής πρωτεύουσας. Το οικοδόμημα βρίσκεται στην Pariser Platz, την οποία συνδέει με την λεωφόρο Unter den Linden. Η πύλη είναι άρρηκτα συνδεδεμένη με πολλά σημαντικά γεγονότα της ιστορίας της Γερμανίας, αλλά και της παγκόσμιας ιστορίας, ιδιαίτερα του 20ού αιώνα.

# data[].attributes.body
Περιηθήκαμε στο κέντρο και επισκεφτήκαμε το Reichstag, που στεγάζει το Γερμανικό ομοσπονδιακό κοινοβούλιο Bundestag. Συνεχίσαμε στο Rathaus, δηλαδή το δημαρχείο του Βερολίνου, που βρίσκεται στην κεντρική περιοχή Mitte της πόλεως, στην ομώνυμη οδό Rathausstraße και κοντά στην Alexanderplatz. Αποτελεί την έδρα του κυβερνήτη - δημάρχου και της τοπικής κυβερνήσεως του Ομόσπονδου κράτους του Βερολίνου, γνωστής ως Γερουσία του Βερολίνου. Καθ όλη την διαρκεια της περιήγησης οι μαθητές ρωτούσαν για την ιστορία των κτηρίων και έψαχναν πληροφορίες στο ιντερνετ με τα κινητά τους.

# data[].attributes.headline
Φιλοσοφική σχολή Βερολίνου

# data[].attributes.subject
Φιλοσοφική σχολή Βερολίνου

# data[].attributes.body
Η περιήγησή μας συνεχίστηκε στη Φιλοσοφική σχολή του Βερολίνου. Οι μαθητές έψαξαν να βρουν το σημείο όπου πραγματοποιήθηκε το 1933 μεγάλη καύση βιβλίων από την ναζιστική Γερμανία. Κατόπιν περιηγηθήκαμε στο πανεπιστήμιο και συνεχίσαμε για το Νησί των Μουσείων.

# data[].attributes.body
Συνεχίσαμε την βόλτα μας στο Lustgarten και συνεχίσαμε στο πάρκο του Νησιού των μουσείων. Εκεί κάναμε μια μικρή στάση, παρατηρήσαμε τους μουσικούς του δρόμου και βγάλαμε φωτογραφίες. Συνεχίσαμε στο νησί των μουσείων και σταματήσαμε στην Flohmarkt Hackesche Markt- Hackesche Höfe.

# data[].attributes.body
Στους ρυθμούς του Βερολίνου!!

# data[].attributes.headline
Flohmarkt Hackesche Markt- Hackesche Höfe

# data[].attributes.subject
Flohmarkt Hackesche Markt- Hackesche Höfe

# data[].attributes.body
Η αγορά Flohmarkt Hackesche Markt αποτελεί ένα πολυπολιτισμικό σημείο στο κέντρο του Βερολίνου, όπου μπορεί κανείς να ανακαλύψει την πολυμορφία από πολλές οπτικές γωνίες. Οι καντίνες με διαφορετικά είδη φαγητού με γεύσεις από διάφορες χώρες και οι κάτοικοι από διαφορετικά μέρη του κόσμου ζουν εδώ, διατηρώντας το προσωπικό τους στοιχείο, δημιουργώντας ένα πολυπολιτισμικό περιβάλλον. Η πολυμορφία και η διαφορετικότητα είναι στοιχεία που ξεχωρίζουν και ενώνουν το Βερολίνο.

# data[].attributes.headline
Bernauer Straße- die Mauer, Gedenkstätte Berliner Mauer- 

# data[].attributes.subject
Bernauer Straße- die Mauer, Gedenkstätte Berliner Mauer- 

# data[].attributes.body
Συνεχίσαμε την περιήγηση μας κατευθυνόμενοι προς το τείχος του Βερολίνου. Οι μαθητές ενημερώθηκαν για την ιστορία του τείχους, τα αίτια της ανέγερσής του, τα θύματα καθώς και τη σημασία και το συμβολισμό του σήμερα.

# data[].attributes.body
Το απόγευμα επισκεφτήκαμε το Naturwissenschaftliches Museum στην οδό Invalidenstraße. Το Μουσείο Φυσικής Ιστορίας παρουσιάζει σε περίπου 6.600 τετραγωνικά μέτρα εκθεσιακού χώρου, την εξέλιξη της ζωής καθώς και την ποικιλία και την ομορφιά της φύσης. με εντυπωσιακά και σπάνια πολύτιμα αντικείμενα. Παρουσιάζει την επίδραση και το έργο της εξέλιξης - από τη δημιουργία του κόσμου και της Γης, μέχρι τη ζωή και τον θάνατο των δεινοσαύρων, από τη δημιουργία και τη μετακίνηση των ηπείρων, από τις ηφαιστειακές εκρήξεις και τους μετεωρίτες μέχρι τους μηχανισμούς και τα φαινόμενα που έχουν προκαλέσει την ποικιλία της ζωής και των ειδών.

# data[].attributes.body
Η ημέρα μας τελείωσε με μια επίσκεψη στο Sony Center στην Potsdamer Platz. Εκεί δειπνήσαμε και επιστρέψαμε στο ξενοδοχείο για να ετοιμαστούμε για την αναχώρηση μας.

# data[].attributes.headline
14 Απριλίου Κυριακή - Επιστροφή στη Ρόδο

# data[].attributes.subject
14 Απριλίου Κυριακή - Επιστροφή στη Ρόδο

# data[].attributes.body
Το επόμενο πρωινό αναχωρήσαμε πολύ νωρίς με μέσα μαζικής μεταφοράς από το ξενοδοχείο για το αεροδρόμιο. Από το αεροδρόμιο του Βερολίνου αναχωρήσαμε με την πτήση FR351 Ryanair στις 10:50 και φτάσαμε στις 14:55 στο αεροδρόμιο Διαγόρα της Ρόδου. Οι γονείς των παιδιών μας περιμέναν με ανυπομονησία.